***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 20.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A döntés elfogadásához szükséges többség típusa:** minősített

***ELŐTERJESZTÉS***

*Zebegény Község Képviselő-testületének 2025.02.27. napján tartandó ülésére*

**Javaslat Zebegény Község Önkormányzatának 2025. évi költségvetésére**

**Tisztelt Képviselő-testület!**

A jegyző által előterjesztett tárgyévi költségvetési rendelettervezetet a polgármester minden évben az államháztartásról szóló 2011. évi CXCV. törvény. 24. § (3) bekezdése alapján február 15. napjáig kötelezően beterjeszti a képviselő-testület elé, amelyről legkésőbb tárgyév március 15-ig rendeletet alkotnak. A fenti jogszabályi előírásoknak megfelelően kerül benyújtásra Zebegény Község Önkormányzatának 2025. évi költségvetési rendelet-tervezete.

*1. A tervezett bevételi és kiadási előirányzati összegek részletezése*

A tervezett bevételi és kiadási költségvetési főösszeg: 643.617.129 Ft, amely összegből a Zebegényi Napraforgó Óvoda és Konyha intézmény finanszírozása 149.160.757 Ft összeget tesz ki.

**1. számú táblázat**

A 2025. évi költségvetési bevételek rovatonként

|  |  |  |  |
| --- | --- | --- | --- |
|   | A | B | C |
| 1 | **Rovat** | **Bevételi előirányzatok** | **2025. évi előirányzat** |
| 2 | B1 | Működési célú támogatások ÁH-n belülről | 219.924.863 Ft |
| 3 | B2 | Felhalmozási célú támogatások ÁH-n belülről | 149.200.600 Ft |
| 4 | B3 | Közhatalmi bevételek | 93.700.000 Ft |
| 5 | B4 | Működési bevételek | 64.125.943 Ft |
| 6 | B5 | Felhalmozási bevételek | 73.899.714 Ft |
| 7 | B6 | Működési célú átvett pénzeszközök | 120.000 Ft |
| 8 | B7 | Felhalmozási célú átvett pénzeszközök | 0 Ft |
| 9 | B8 | Finanszírozási bevételek | 42.646.009 Ft |
| 10 |  | **Összesen** | **643.617.129 Ft** |

**2. számú táblázat**

A 2025. évi költségvetési kiadások rovatonként

|  |  |  |  |
| --- | --- | --- | --- |
|   | A | B | C |
| 1 | **Rovat** | **Kiadási előirányzatok** | **2025. évi előirányzat** |
| 2 | K1 | Személyi juttatások összesen | 197.941.621 Ft |
| 3 | K2 | Járulékok összesen | 25.145.887 Ft |
| 4 | K3 | Dologi kiadások összesen | 145.090.617 Ft |
| 5 | K4 | Ellátási díjak összesen | 7.384.000 Ft |
| 6 | K5 | Egyéb működési célú kiadások | 13.900.000 Ft |
| 7 | K6 | Beruházások | 83.508.000 Ft |
| 8 | K7 | Felújítások | 170.647.004 Ft |
| 9 | K8 | Egyéb felhalmozási kiadások | 0 Ft |
| 10 | K9 | Finanszírozási kiadások | 0 Ft |
| 11 |  | **Összesen** | **643.617.129 Ft** |

*2. A jogszabályi háttér*

Az Országgyűlés elfogadta Magyarország 2025. évi központi költségvetéséről szóló 2024. évi XC. törvényt. A törvény alapján megterveztük Zebegény Község Önkormányzata feladataihoz igénybe vehető központi forrásokat, a költségvetés készítése során alkalmaztuk a központi jogszabályokban és a helyi önkormányzati rendeletekben meghatározott előírásokat.

Az állam által biztosított támogatási formákon túl az emberek szociális támogatással való ellátása az önkormányzatok feladata, mivel a helyi közösségek rendelkeznek leginkább azzal a tudással, amely alapján dönthetnek a jogosultság tekintetében. Az önkormányzatok szabadabban dönthetnek a támogatások nagyságáról és formájáról. Az új támogatási rendszerben senki sem maradhat ellátás nélkül, ugyanis a megfelelő forrással nem rendelkező önkormányzatok központi költségvetési forráshoz jutnak. Az állam és az önkormányzat segélyezéssel kapcsolatos feladatai élesen elválasztásra kerültek. Az állami felelősségi körbe tartozó ellátások járási kormányhivatali hatáskörben, az önkormányzati ellátások képviselő-testületi hatáskörben találhatóak. 2025-ben is jelentős célkitűzés tehát a segélyezettek újbóli integrálása a munka világába.

A helyi önkormányzatok számára kötelező feladatot továbbra is törvény írhat elő, az önkormányzatok eltérő adottságait (gazdasági teljesítőképesség, lakosságszám, a közigazgatási terület mérete) is figyelembe véve.

**Az Mötv. szerint a helyi közügyek, illetve a helyben biztosítható közfeladatok:**

1. településfejlesztés, településrendezés;
2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);
3. a közterületek, valamint az önkormányzat tulajdonában álló közintézmény elnevezése;
4. egészségügyi alapellátás, az egészséges életmód segítését célzó szolgáltatások;
5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);
6. óvodai ellátás;
7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
8. gyermekjóléti szolgáltatások és ellátások;
9. szociális szolgáltatások és ellátások, amelyek keretében települési támogatás állapítható meg;
10. lakás- és helyiséggazdálkodás;
11. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;
12. helyi környezet- és természetvédelem, vízgazdálkodás, vízkárelhárítás;
13. honvédelem, polgári védelem, katasztrófavédelem, helyi közfoglalkoztatás;
14. helyi adóval, gazdaságszervezéssel és a turizmussal kapcsolatos feladatok;
15. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;
16. sport, ifjúsági ügyek;
17. nemzetiségi ügyek;
18. közreműködés a település közbiztonságának biztosításában;
19. helyi közösségi közlekedés biztosítása;
20. hulladékgazdálkodás;
21. távhőszolgáltatás;
22. víziközmű-szolgáltatás, amennyiben a víziközmű-szolgáltatásról szóló törvény rendelkezései szerint a helyi önkormányzat ellátásért felelősnek minősül.

**További törvényi lehetőségek helyi önkormányzati feladat-telepítésre:**

1. törvény a felsoroltakon kívül más, a helyi közügy, helyben biztosítható közfeladat ellátását is előírhatja,
2. törvényben meghatározott esetekben az önkormányzat és az állam külön, a finanszírozást is rendező megállapodása alapján az önkormányzat állami feladatokat is elláthat,
3. a helyi önkormányzatok továbbra is önként vállalhatják olyan helyi közügyek ellátását, amelyet jogszabály nem utal más szerv kizárólagos hatáskörébe. Az önként vállalt feladatok ellátása azonban nem veszélyeztetheti a kötelező feladatok ellátását. Finanszírozásuk forrását elsősorban az önkormányzat saját bevételei, illetve az erre a célra biztosított külön források képezhetik.

A pénzügyi terv összhangban van az önkormányzat gazdasági programjával és 2025. évi költségvetési koncepciójával, melyben megfogalmazott alapelvek az önkormányzat legfontosabb céljait hűen tükrözik.

A 2025. évre megfogalmazott költségvetési alapelvek a következők:

1. Zebegény Község Önkormányzatának pénzügyi stabilitása;
2. takarékos működés;
3. pályázati tevékenység folytatása, beruházások és felújítások megvalósítása;
4. a vállalkozások gazdasági lehetőségeinek bővítése;
5. az államháztartásról szóló 2011. évi CXCV. törvény 13. § (1) bekezdésében meghatározott Kormány döntések figyelembevétele a tervezési munkálatok során.

*3. Az önkormányzat bevételi előirányzatainak elemzése*

A 2025. évi költségvetési bevételek tervezett előirányzata 600.971.120 Ft, melyet a finanszírozású pénzügyi műveletekből származó bevétel 42.646.009 Ft-tal egészít ki, így összesen 643.617.129 Ft forrás fog rendelkezésre állni.

A helyi adókról szóló 1990. évi C. törvény (továbbiakban: Htv.) 6. § rendelkezése alapján az Önkormányzat adómegállapítási joga kiterjed arra, hogy a helyi adó mértékét a **helyi sajátosságokhoz,** az önkormányzat **gazdálkodási követelményeihez** és az **adóalanyok teherviselő képességeihez igazodóan** – a törvényben meghatározott **felső (adómaximum) határokra figyelemmel** – megállapítsa. 2025. évben az adómértékekben – az üdülő-hétvégi ház és gépjármű tárolók építményadója, valamint az idegenforgalmi adó kivételével – az előző évihez képest nincs változás. A helyi adóbevételek ennek megfelelően kerültek tervezésre.

**2025. évben – a feladatfinanszírozás keretében – az általános működéshez és ágazati feladatokhoz kapcsolódó támogatásokból származó bevétel csak a kötelezően ellátandó működési feladatokra fordítható.** A tervezetben működési bevétellel 64.125.943 Ft összegben számoltunk, ami a bérleti díjbevételekből, ellátási díjakból, közvetített szolgáltatásokból tevődik össze.

A megjelenő pályázati lehetőségeket folyamatosan vizsgálni szükséges, mert rendkívül fontos az önkormányzat költségvetésének külső forrásokkal való bővítése. Figyelembe véve a Magyarország gazdasági stabilitásáról szóló 2011. évi CXCIV. törvény előírásait – **0 Ft hitel felvétellel számoltunk.**

**1. számú ábra**

A 2025. évi eredeti előirányzat bevételeinek arányai

A bevételek között jelentős arányt képviselnek a működési célú támogatások: 34%-ot. Éppen ezért mindent meg kell tennünk, hogy ezt a bevételi forrást is a lehető legnagyobb mértékben növeljük meg (figyelembe véve az elszámolásával kapcsolatos kötelezettségeket).

*4. Az önkormányzat kiadási előirányzatainak elemzése*

A 2025. évi költségvetési kiadások tervezett előirányzata 643.617.129 Ft, melyet a finanszírozású célú pénzügyi műveletek kiadásai 0 Ft-tal egészítenek ki, így összesen 643.617.129 Ft kiadással számoltunk erre az évre.

Az önkormányzat a kötelező és önként vállalt feladatok körében egyaránt színvonalas közszolgáltatásokat kíván nyújtani. A feladatellátás tárgyi és személyi feltételei biztosítottak, azonban a működési célú kiadások az Önkormányzat tervezett bevételének a 61%-át teszik ki, így beruházási és felújítási kiadásokra (település fejlesztésre) a tervezett források 39%-át tudjuk előirányozni, a fennmaradó 0%-ot finanszírozási kiadásokra költjük el – ez nem más, mint az állami megelőlegező támogatás visszafizetése. A működési kiadások tartalmazzák a személyi juttatásokat, azok járulékait, a dologi kiadásokat, a segélyeket és a civil támogatásokat is.

A 2025. évben a költségvetési bevételek 23%-át fordítja az Önkormányzat az intézményi feladatellátásra. Az Önkormányzat által működtetett szociális támogatási rendszer 2025. évben is megfelelő támogatást tud nyújtani a nehéz anyagi helyzetben lévők számára.

Az önkormányzat intézményeiben foglalkoztatottak létszámkerete a javaslat szerint 16 fő (Óvoda 11 fő). A közfoglalkoztatás keretében történő foglalkoztatással 2 fővel számoltunk.

**2. számú ábra**

A 2025. évi eredeti előirányzat kiadásainak arányai

*6. Az önkormányzat bevételi és kiadási főösszegének elemzése*

**3. számú ábra**

A költségvetési főösszegek összehasonlítása az előző évi teljesítések adataival

*8. Egyéb tájékoztatások*

A Márianosztrai Közös Önkormányzati Hivatal, Zebegényi Kirendeltségének bevételeit és kiadásait Márianosztra Község Önkormányzatának 2025. évi költségvetés tervezete tartalmazza. Zebegény Község Önkormányzatának 2025. évi költségvetési rendelet-tervezetében 5 millió Ft önkormányzati hozzájárulás került tervezésre a Zebegényi Kirendeltséggel kapcsolatos kiadásokra.

*9. A 2025. évi költségvetési rendelet-tervezet hatásvizsgálata*

A jogalkotásról szóló 2010. évi CXXX. törvény (Jat.) 17. §-a alapján a költségvetési rendelet előkészítése során előzetes hatásvizsgálatot végeztünk, melyben felmértük a szabályozás várható következményeit.

**A költségvetési rendelettervezet előzetes hatásvizsgálatának megállapításai a következők:**

*Társadalmi, gazdasági, hatások –* A költségvetési rendeletben foglaltak végrehajtása elősegíti az önkormányzat előző Gazdasági Programjában, tervezett, elfogadásra váró Gazdasági Programjában és költségvetési koncepciójában a szociális rendszer fejlesztésére vonatkozó célok megvalósítását, a foglalkoztatás növelését. A rendeletben foglaltak végrehajtásának gazdasági, költségvetési hatását az előterjesztés részletesen tartalmazza.

*Környezeti és egészségügyi következmények –* A költségvetési rendeletben foglaltak végrehajtása elősegíti az előző Gazdasági Programban és a tervezet Gazdasági Programban meghatározott Környezetvédelmi Program megvalósulását. A költségvetési rendeletben foglaltak végrehajtásának egészségügyi követelményei nincsenek.

*Adminisztratív terheket befolyásoló hatások –* A költségvetési rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelent a költségvetési szervek számára.

**A jogszabályok megalkotásának szükségessége, a jogalkotás elmaradásának várható következményei**

A költségvetési rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.

**A jogszabály alkalmazásához szükséges személyi, szervezeti, tárgyi és pénzügyi feltételek**

A költségvetési rendelet alkalmazásához szükséges személyi, tárgyi, szervezeti és pénzügyi feltételek rendelkezésre állnak. A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

**Tisztelettel kérem a Képviselő-testületet, hogy a 2025. évi költségvetésre vonatkozó előterjesztésemet véleményezni és a rendelet-alkotási és határozati javaslatomat támogatni szíveskedjen!**

DÖNTÉSI JAVASLAT (TESTÜLET)

**Határozati javaslat**

A Képviselő-testület .../2025. (...) sz. határozata

saját bevételek, valamint az adósságot keletkeztető ügyletekből eredő fizetési kötelezettségeinek a költségvetési évet követő három évre várható összegére vonatkozóan

Zebegény Község Önkormányzatának Képviselő-testülete az államháztartásról szóló 2011. évi CXCV. törvény 29/A. §-ában szabályozott középtávú tervezés részeként az önkormányzat és intézményei 2025. évi költségvetésének tervezéséhez Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm.rendelet szabályozására figyelemmel Zebegény Község Önkormányzatának saját bevételeit, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a határozat 1. sz. melléklete szerinti tartalommal határozza meg.

**Felelős:** polgármester

**Határidő:** 2025.03.15.

**Határozat melléklete**

**Költségvetési kitekintő határozat 2025-2028. évekre**

adatok forintban

|  |  |  |  |  |  |
| --- | --- | --- | --- | --- | --- |
|   | A | B | C | D | E |
| 1 | **Bevételek** | **2025.** | **2026.** | **2027.** | **2028.** |
| 2 | Önk.vagyon és az önkormányzatot megillető vagyoni értékű jog értékesítéséből és haszn.származó bevétel | 0 | 0 | 0 | 0 |
| 3 | Helyi adók bevétele | 93.700.000 | 94.000.000 | 95.000.000 | 96.000.000 |
| 4 | Osztalék, koncessziós díj és a hozambevétel | 0 | 0 | 0 | 0 |
| 5 | Tárgyi eszköz és az im.jószág, részvény, részesedés, vállalat értékesítéséből vagy privatizációból származó bev. | 103.899.714 | 0 | 0 | 0 |
| 6 | Bírság-, pótlék- és díjbevétel | 0 | 0 | 0 | 0 |
| 7 | Kezesség-, illetve garanciavállalással kapcsolatos megtérülés | 0 | 0 | 0 | 0 |
| 8 | **Bevételek összesen** | **197.599.714** | **94.000.000** | **95.000.000** | **96.000.000** |
| 9 | **Adott évi saját bevétel 50%-a** | **98.799.857** | **47.000.000** | **47.500.000** | **48.000.000** |
| 10 | Hitel felvételből származó tőketartozás XII. 31-én | 0 | 0 | 0 | 0 |
| 11 | Kötvény kibocsátásból származó tőketartozás | 0 | 0 | 0 | 0 |
| 12 | **Adósságot keletkeztető ügyletek összértéke** | **0** | **0** | **0** | **0** |
| 13 | Tőkefizetési kötelezettség | 0 | 0 | 0 | 0 |
| 14 | Kamatfizetési kötelezettség | 0 | 0 | 0 | 0 |
| 15 | **Tárgyévi fizetési kötelezettség** | **0** | **0** | **0** | **0** |

**Zebegény Község Önkormányzatának**

**Képviselő-testületének .../2025. (.... ….) számú rendeletének indokolása**

**az önkormányzat 2025. évi költségvetéséről**

**1. Általános indokolás**

Az Önkormányzat 2025. évi legfontosabb feladata – a pénzügyi stabilitás szem előtt tartásával a pályázatok megvalósítása, a pénzügyi folyamatainak egyeztetése, a likviditás megőrzése. Ugyanilyen fontos feladatunk az Önkormányzat és a költségvetési szervek megfelelő működésének biztosítása annak érdekében, hogy a közszolgáltatások színvonala megfelelően szolgálja a Település igényeit.

**2. Részletes indokolás**

*2.1. Az Önkormányzat költségvetési politikájának fő vonásai 2025. évben*

A költségvetési politikánk célkitűzése, hogy Zebegény pénzügyi stabilitása hosszútávon megfelelő legyen, biztosítani tudja a költségvetési szervek működésének forrásait, illetve a közfeladatok színvonalas ellátását.

*2.2. Az állami támogatások alakulása*

A bevételek között jelentős arányt képviselnek az állami normatívák: 34%-ot. Éppen ezért mindent meg kell tennünk, hogy ezt a bevételi forrást is a lehető legnagyobb mértékben növeljük meg (figyelembe véve az elszámolásával kapcsolatos kötelezettségeket).

*2.3. Az önkormányzat költségvetésének előirányzatai*

**1. számú táblázat**

A 2025. évi költségvetési bevételek rovatonként

|  |  |  |  |
| --- | --- | --- | --- |
|   | A | B | C |
| 1 | **Rovat** | **Bevételi előirányzatok** | **2025. évi előirányzat** |
| 2 | B1 | Működési célú támogatások ÁH-n belülről | 219.924.863 Ft |
| 3 | B2 | Felhalmozási célú támogatások ÁH-n belülről | 149.200.600 Ft |
| 4 | B3 | Közhatalmi bevételek | 93.700.000 Ft |
| 5 | B4 | Működési bevételek | 64.125.943 Ft |
| 6 | B5 | Felhalmozási bevételek | 73.899.714 Ft |
| 7 | B6 | Működési célú átvett pénzeszközök | 120.000 Ft |
| 8 | B7 | Felhalmozási célú átvett pénzeszközök | 0 Ft |
| 9 | B8 | Finanszírozási bevételek | 42.646.009 Ft |
| 10 |  | **Összesen** | **643.617.129 Ft** |

**2. számú táblázat**

A 2025. évi költségvetési kiadások rovatonként

|  |  |  |  |
| --- | --- | --- | --- |
|   | A | B | C |
| 1 | **Rovat** | **Kiadási előirányzatok** | **2025. évi előirányzat** |
| 2 | K1 | Személyi juttatások összesen | 197.941.621 Ft |
| 3 | K2 | Járulékok összesen | 25.145.887 Ft |
| 4 | K3 | Dologi kiadások összesen | 145.090.617 Ft |
| 5 | K4 | Ellátási díjak összesen | 7.384.000 Ft |
| 6 | K5 | Egyéb működési célú kiadások | 13.900.000 Ft |
| 7 | K6 | Beruházások | 83.508.000 Ft |
| 8 | K7 | Felújítások | 170.647.004 Ft |
| 9 | K8 | Egyéb felhalmozási kiadások | 0 Ft |
| 10 | K9 | Finanszírozási kiadások | 0 Ft |
| 11 |  | **Összesen** | **643.617.129 Ft** |

RENDELET-ALKOTÁSI JAVASLAT (TESTÜLET)

**Zebegény Község Önkormányzata Képviselő-testületének**

**.../20.. (… . … .) önkormányzati rendelete**

**az önkormányzat 2025. évi költségvetéséről**

(1) A Magyarország helyi önkormányzatairól szóló 2011. évi CLXXXIX. törvény 111. § (2) bekezdés alapján a helyi önkormányzat gazdálkodásának alapja az éves költségvetése, melyből finanszírozza és látja el törvényben meghatározott kötelező és önként vállalt feladatait,

(2) Zebegény Község Önkormányzatának éves költségvetése a települési szolgáltatások működtetését és a településfejlesztési célok megvalósítását egyaránt lehetővé tevő, kiegyensúlyozott gazdálkodás elve szerint került összeállításra,

(3) Zebegény Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében, a Magyarország 2025. évi központi költségvetéséről szóló 2024. évi XC. törvény 64. § (5) bekezdésében és a közszolgálati tisztviselőkről szóló 2011. évi CXCIX. törvény 234. § (3) és (4) bekezdésében kapott felhatalmazás alapján, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Kormányrendelet, a jogalkotásról szóló 2010. évi CXXX. törvény, a nemzeti köznevelésről szóló 2011. évi CXC. törvény, valamint Magyarország gazdasági stabilitásáról szóló 2011. évi CXCIV. törvény előírásaira figyelemmel, az Önkormányzat 2025. évi költségvetéséről a következőket rendeli el:

**1. A rendelet hatálya**

**1. §**

A rendelet hatálya Zebegény Község Önkormányzata Képviselő-testületére és szerveire, Zebegény Község Önkormányzata irányítása alá tartozó költségvetési szerveire, valamint a támogatásban részesített magánszemélyekre, jogi személyekre, jogi személyiséggel nem rendelkező szervezetekre terjed ki.

**2. A költségvetés bevételei és kiadásai**

**2. §**

(1) Zebegény Község Önkormányzata Képviselő-testülete a 2025. évi költségvetését

a) 643.617.129 Ft költségvetési bevétellel,

b) 643.617.129 Ft költségvetési kiadással,

c) 0 Ft költségvetési egyenleggel,

d) 0 Ft - ebből működési (hiány,többlet)

e) 0 Ft - felhalmozási (hiány,többlet)

állapítja meg.

(2) A kiadási főösszegen belül a kiemelt előirányzatokat

a) 389.462.125 Ft működési költségvetés kiadásai;

aa) 197.941.621 Ft személyi juttatások kiadásai;

ab) 25.145.887 Ft munkaadókat terhelő járulékok és szociális hozzájárulási adó kiadásai;

ac) 145.090.617 Ft dologi kiadások;

ad) 7.384.000 Ft ellátottak pénzbeli juttatásai;

ae) 13.900.000 Ft egyéb működési célú kiadások;

b) 254.155.004 Ft felhalmozási költségvetés kiadásai;

ba) 83.508.000 Ft beruházások;

bb) 170.647.004 Ft felújítások;

bc) 0 Ft egyéb felhalmozási kiadások;

c) 0 Ft tartalék;

d) 0 Ft finanszírozási kiadások;

jogcímenkénti megoszlásban állapítja meg.

(3) Zebegény Község Önkormányzata Képviselő-testülete az államháztartásról szóló 2011. évi CXCV. törvényben foglaltak figyelembevételéve a költségvetési címrendjét az 1. melléklet szerint határozza meg.

(4) Zebegény Község Önkormányzata Képviselő-testülete a költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat, valamint a kötelező feladatok, önként vállalt feladatok és államigazgatási feladatok bontásban a 2. melléklet alapján határozza meg.

(5) Zebegény Község Önkormányzata Képviselő-testülete a működési és felhalmozási bevételek és kiadások előirányzatai mérlegszerű bemutatását önkormányzati szinten a 3. melléklet és a 4. melléklet határozza meg.

(6) A működési hiány belső finanszírozásának érdekében a képviselő-testület az előző év(ek) költségvetési maradványának felhasználását rendeli el.

(7) A felhalmozási hiány finanszírozása érdekében a képviselő-testület az előző év(ek) költségvetési maradvány felhasználását, valamint a saját bevételek működési kiadások finanszírozásán felüli rész felhasználását rendeli el. A felhalmozási hiány fejlesztési hitelből történő külső finanszírozásához a Kormány engedélye szükséges.

**3. A költségvetés részletezése**

**3. §**

(1) Zebegény Község Önkormányzata Képviselő-testülete az adósságot keletkeztető ügyletekből és kezességvállalásokból fennálló kötelezettségeit az 5. melléklet szerint határozza meg.

(2) Az államháztartásról szóló 2011. évi CXCV. törvény 29/A. §-ában szabályozott középtávú tervezés részeként az önkormányzat és intézményei 2025. évi költségvetésének tervezéséhez Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendelet szabályozására figyelemmel a saját bevételeit, valamint az adósságot

keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a rendelet 6. melléklet szerinti tartalommal határozza meg.

(3) Zebegény Község Önkormányzata Képviselő-testülete 2025. évi adósságot keletkeztető fejlesztési céljait a 7. melléklet szerint határozza meg.

(4) Zebegény Község Önkormányzata Képviselő-testülete a beruházások kiadásainak beruházásonkénti részletezését a 8. melléklet szerint határozza meg.

(5) Zebegény Község Önkormányzata Képviselő-testülete a felújítások kiadásait felújításonként a 9. melléklet szerint határozza meg.

(6) Zebegény Község Önkormányzata Képviselő-testülete az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 10. melléklet szerint hagyja jóvá.

(7) Zebegény Község Önkormányzata Képviselő-testülete az Önkormányzat bevételeit és kiadásait, kötelező feladatok, önként vállalt feladatok és államigazgatási feladatok bontásban 12. melléklet szerint határozza meg.

(8) Zebegény Község Önkormányzata Képviselő-testülete az Önkormányzat irányítása alá tartozó költségvetési szerveinek bevételeit és kiadásait, kötelező feladatok, önként vállalt feladatok és államigazgatási feladatok bontásban a 13. melléklet szerint határozza meg.

(9) Zebegény Község Önkormányzata Képviselő-testülete a kiadások között 0 Ft tartalékot állapít meg. A tartalékot a Képviselő-testület engedélyével lehet felhasználni, átcsoportosítani.

(10) Zebegény Község Önkormányzata Képviselő-testülete az Önkormányzat és az irányítása alá tartozó költségvetési szervek tárgyévi és az előző három év mérlegét a 14. melléklet szerint határozza meg.

(11) Zebegény Község Önkormányzata Képviselő-testülete az Önkormányzat többéves kihatással járó döntéseit számszerűsítése évenkénti bontásban és összesítve célok szerint a 15. melléklet szerint határozza meg.

(12) Zebegény Község Önkormányzata Képviselő-testülete az Önkormányzat által adott közvetett támogatások tervezését a 16. melléklet szerint határozza meg.

(13) Zebegény Község Önkormányzata Képviselő-testülete az Önkormányzat előirányzat felhasználási tervét a 17. melléklet szerint határozza meg.

(14) Zebegény Község Önkormányzata Képviselő-testülete az Önkormányzat bevételi kormányzati funkciók szerinti jogcímeit a 18. melléklet szerint határozza meg.

(15) Zebegény Község Önkormányzata Képviselő-testülete az Önkormányzat kiadási kormányzati funkciók szerinti jogcímeit a 19. melléklet szerint határozza meg.

(16) Zebegény Község Önkormányzata Képviselő-testülete az Önkormányzat céljelleggel tervezett támogatásait a 20. melléklet szerint határozza meg.

(17) Zebegény Község Önkormányzata Képviselő-testülete az Önkormányzat a költségvetési évet követő három év tervezett bevételeit és kiadásait a 21. melléklet szerint határozza meg.

(18) Zebegény Község Önkormányzata Képviselő-testülete az Önkormányzat és az irányítása alá tartozó költségvetési szervek engedélyezett létszámait a 22. melléklet szerint határozza meg.

**4. A költségvetés végrehajtásának szabályai**

**4. §**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(4) A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 10%-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.

(5) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki.

(6) A költségvetési szerv vezetője e rendelet 11. melléklet szerinti adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

(7) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(8) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

**5. Az előirányzatok módosítása**

**5. §**

(1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a (2) bekezdésben foglalt kivétellel a Képviselő-testület dönt.

(2) A Képviselő-testület az Önkormányzat bevételeinek és kiadásainak módosítását és a kiadási kiemelt előirányzatok közötti átcsoportosítás jogát nettó 5 millió Ft összeghatárig a polgármesterre átruházza. A polgármester az előirányzatok mértékéig, a szabad keret terhére vállalhat kötelezettséget.

(3) Esetenként nettó 5 millió Ft feletti kötelezettség vállaláshoz a Képviselő-testület engedélye szükséges.

(4) Az átcsoportosításról, kötelezettség vállalásokról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2025. december 31-ig gyakorolható.

(5) A költségvetési szerv a költségvetése kiemelt előirányzatain belüli rovatok között átcsoportosítást hajthat végre.

(6) A képviselő-testület a költségvetési rendelet (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(7) A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(8) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

(9) A képviselő-testület által jóváhagyott kiemelt előirányzatokat valamennyi költségvetési szerv köteles betartani. Az előirányzat túllépés fegyelmi felelősséget von maga után.

**6. A gazdálkodás szabályai**

**6. §**

(1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatokkal a munkamegosztási megállapodás(ok)ban foglaltaknak megfelelően rendelkezik.

(3) Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(4) A Hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**7. A költségvetés végrehajtásának ellenőrzése**

**7. §**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az Önkormányzat a belső ellenőrzés kialakításáról külső vállalkozó útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**8. Záró rendelkezések**

**8. §**

Ez a rendelet a kihirdetését követő napon lép hatályba, és 2025. december 31-én hatályát veszti.

……………………………. …………………………..

 Ferenczy Ernő Schottner Norbert

 polgármester jegyző

Kihirdetve: 2025.02…..

 …………………………

 Schottner Norbert

 jegyző